ddrg/super_eurlex huggingface dataset:
45.

poziva Komisijo, naj v tesnem sodelovanju z državami članicami in ob upoštevanju različnih geografskih in klimatskih pogojev, uporabljenih tehnik proizvodnje in posebne narave gojenih vrst predlaga posebna merila za dobro počutje gojenih rib, kot so najvišja stopnja koncentracije rib, količina rastlinskih in živalskih beljakovin, uporabljenih za ribjo hrano v različnih tipih ribogojnic, ki mora upoštevati različne dejavnike, kot so prehranske potrebe vrst v vzreji, faze njihovega življenjskega ciklusa ter okoljske pogoje, naj spodbuja načine prevoza in usmrtitve, ki naj čim bolj zmanjšajo možnosti za stres, ter pretok vode v vzrejnih bazenih, ki ne bo vznemirjal rib v njih; ugotavlja, da mora biti zamenjava živalske beljakovine z rastlinskimi za vse vrste, kjer je to mogoče, dolgoročni cilj ob upoštevanju njihovih prehrambenih potreb in da morajo imeti strateške raziskave za zamenjavo osnovnih sestavin kar največjo prednost, saj bi raziskave o osnovnih hranilih in kako jih proizvesti iz alternativnih virov, kot so mikroalge in kvas, dolgoročno zmanjšale potrebo po ribji moki;
33.

poudarja, da bo močnejša ozemeljska razsežnost strategije ob upoštevanju posebnosti in različnih razvojnih ravni evropskih regij in z neposredno vključitvijo regionalnih in lokalnih organov oblasti ter partnerjev, kot je navedeno v uredbi o strukturnih skladih, v načrtovanje in izvajanje ustreznih programov privedla do močnejšega občutka zavezanosti ciljem na vseh ravneh in zagotovila boljše zavedanje ciljev in dosežkov na terenu; meni tudi, da je treba regije stalno podpirati z razvojem inovativnih finančnih instrumentov, da se lahko ohrani njihova vloga pri doseganju ciljev lizbonske strategije;
82.

pozdravlja, da je Svet v svoji resoluciji upošteval vlogo socialnih in kulturnih dejavnosti, ki dopolnjujejo dejavnosti izobraževalnega sistema in družine; ugotavlja, da take dejavnosti odločilno prispevajo tudi k boju proti vsem oblikam diskriminacije in neenakosti ter olajšujejo dostop mladih do prostočasnih dejavnosti, kulture in športa;
60.

meni, da je treba izziv podnebnih sprememb obravnavati s strukturnimi reformami, in poziva k sistematični oceni tveganja podnebnih sprememb pri vseh vidikih načrtovanja politike in odločanja, vključno s trgovino, kmetijstvom in varno preskrbo s hrano; zahteva, da se rezultati te ocene uporabijo pri oblikovanju jasnih in skladnih nacionalnih in regionalnih strateških dokumentov ter v vseh razvojnih programih in projektih;
9.

ugotavlja, da so bila znižanja obrestnih mer ECB manj radikalna kot znižanja drugih centralnih bank, vključno z ameriško centralno banko in Bank of England v Združenem kraljestvu, glede na to, kar so številni ekonomski opazovalci takrat pričakovali;
51.

poudarja gospodarski in strateški pomen ladjedelništva, ki razpolaga z novo tehnologijo za ladje in jo uporablja ter ohranja nujno potrebno evropsko znanje in izkušnje za novo generacijo ladij; zahteva, da se sprejmejo ukrepi v podporo inovacijam, raziskavam, razvoju in usposabljanju, s katerimi bi ladjedelništvo v Evropi postalo konkurenčno in inovativno;
5.

poudarja, kako pomembna sta odprt dialog in tesnejše sodelovanje med nacionalnimi parlamenti in Evropskim parlamentom za nadaljnjo razpravo in podrobno preučitev težav, s katerimi se soočajo države članice v procesu prenašanja zakonodaje, saj je pravilen prenos in izvajanje direktiv na nacionalni ravni osnovni pogoj za učinkovito delovanje notranjega trga, konkurenčnost ter gospodarsko in družbeno stabilnost v EU;
1.

ponovno poudarja, da je na Bližnjem vzhodu pomembno doseči pravičen in trajen mir, zlasti med Izraelci in Palestinci; poudarja, da je spoštovanje mednarodnega humanitarnega prava in mednarodnega prava človekovih pravic z vseh strani in v vseh okoliščinah, in krepitev zaupanja med Izraelci in Palestinci bistveni del mirovnega procesa, ki lahko omogoči skupno življenje obeh držav v miru in varnosti;
22.

opozarja iranske oblasti, da morajo za razvoj plodnih odnosov z Evropsko unijo zagotoviti spoštovanje temeljnih človekovih pravic in načela demokracije, svobode izražanja in vladavine prava, saj je to predpogoj za vse države, ki gojijo politične in gospodarske stike z Evropsko unijo; poudarja, da je sklenitev sporazuma o sodelovanju in trgovini med Iranom in EU pogojena s tem, da Iran spoštuje omenjene vrednote, da dosledno izvaja resolucije varnostnega sveta Združenih narodov in Mednarodne agencije za jedrsko energijo, da zagotavlja objektivna jamstva o uporabi svojega jedrskega programa v miroljubne namene ter da preneha podpirati teroristične dejavnosti;
1.

poziva Komisijo in Svet, naj: — razvijeta ukrepe proti trgovini z ljudmi na podlagi celovitega pristopa, v središču katerega bodo človekove pravice in ki bo osredotočen na boj proti trgovini, njeno preprečevanje in zaščito žrtev; — se zavzameta za pristop, osredotočen na žrtve, kar pomeni, da je treba opredeliti, zajeti in zaščititi vse potencialne kategorije žrtev ter posvetiti posebno pozornost otrokom in drugim rizičnim skupinam; — pod nadzorom komisarja za pravosodje, temeljne pravice in državljanstvo uvedeta koordinatorja EU za boj proti trgovini z ljudmi, ki bo usklajeval ukrepe in politike EU na tem področju, vključno z dejavnostmi mreže nacionalnih poročevalcev, ter poročal EP in Stalnemu odboru za operativno sodelovanje na področju notranje varnosti (COSI); — zagotovita, da bo boj proti trgovini z ljudmi med gospodarsko in finančno krizo ostal njuna prednostna tema, na primer pri oblikovanju obnovitvenih načrtov; — v politiko boja proti trgovini z ljudmi vključita tudi vidike, povezane s socialnimi zadevami in socialno vključenostjo, ter vztraja pri ustreznih programih in učinkovitih načinih socialne rehabilitacije žrtev, vključno z ukrepi na trgu dela in v sistemu socialne varnosti; — posvetita ustrezno pozornost zunanjepolitični razsežnosti trgovine z ljudmi in tudi njenemu vplivu na politiko priseljevanja, azila in reintegracije; — sprožita kampanje za obveščanje in večjo ozaveščenost v izobraževalnih in šolskih sistemih izvornih, tranzitnih in namembnih držav trgovine z ljudmi; — pri vseh ukrepih proti trgovini z ljudmi v prvi vrsti upoštevata interese otroka, skladno z konvencijo Združenih narodov o otrokovih pravicah iz leta 1989; — v vseh politikah, strategijah in ukrepih proti trgovini z ljudmi upoštevata vidik enakosti spolov; — okrepita usklajenost in sodelovanje z Agencijo Evropske unije za temeljne pravice in Evropskim inštitutom za enakost spolov; — vzpostavita in spodbujata redno sodelovanje z NVO, ki delujejo na tem področju; — vzpostavita stalen forum na ravni EU, ki bo združeval prizadevanja inštitucij, agencij in ustanov Evropske unije, policij, carinskih služb, nabavnih služb in organov pregona na regionalni in nacionalni ravni v državah članicah, ter mednarodnih in nevladnih organizacij;
28.

poziva Evropski organ za vrednostne papirje in trge, naj preuči strukturo provizij, da se zagotovi, da bodo provizije za izvedbo, provizije za dodatne storitve, posredniške provizije investicijskih družb in vse druge spodbude pregledne, nediskriminatorne in skladne z verodostojnim oblikovanjem cen ter zasnovane in izvedene tako, da ne bodo spodbujale trgovanja za neustrezne namene, in naj oceni, ali bi morali uporabniki, ki izdajo naročila, plačati minimalno takso ne glede na to, ali se naročilo izvede ali ne, saj mora tržna infrastruktura ta naročila obravnavati;
5.

poziva Komisijo, naj preuči možnost zakonodajnega predloga, katerega posebni cilj bi bila zagotovitev odškodnin potnikom letalskih družb v stečaju in določitev finančnih ter upravnih postopkov, vključno z načelom kolektivne odgovornosti, pri čemer naj bi vse letalske družbe, ki letijo na isto destinacijo in imajo proste sedeže, zagotovile vrnitev potnikov, ki zaradi stečaja neke letalske družbe obtičijo na drugih letališčih, na mesto odhoda in če meni, da je to primerno, tak zakonodajni predlog predloži do 1. julija 2010; poziva Komisijo, naj med pregledom direktive o paketnem potovanju predlaga podaljšanje roka za vrnitev na mesto odhoda ali preusmeritev letov zadevnih potnikov;
A.

ker so temeljne vrednote svobode, človekovega dostojanstva, socialne pravičnosti, socialne varnosti in enakosti bistveni elementi trajnostnega gospodarskega in družbenega razvoja,
E.

ker sta Parlament in njegov predsednik že večkrat posredovala, da bi zagotovila izpust zagovornikov človekovih pravic, parlamentarcev in drugih politikov, ki so zaprti v sirskih zaporih, vključno z Michelom Kilo in Mahmudom Iso; ker Parlament pozdravlja vse uspešne pobude sirskih in mednarodnih akterjev, ki so namenjene izpustitvi zagovornikov človekovih pravic,
6.

poudarja pomen večdisciplinarnega pristopa k raziskovanju na tem področju, ki bi obsegal diagnozo, zdravljenje, preprečevanje in socialne raziskave počutja bolnikov ter njihovih družin in negovalcev; meni, da so testi za zgodnje odkrivanje bolezni, raziskovanje dejavnikov tveganja (kot je okolje) ter merila za zgodnjo diagnostiko bistvenega pomena; zato ocenjuje, da ima izvedba obsežnih epidemioloških in kliničnih raziskav z mednarodnim sodelovanjem neizpodbitno dodano vrednost;
69.

meni, da bi morale države članice podpreti nove izmerljive, zavezujoče in kvantitativne socialne cilje ter kazalce za lizbonsko strategijo po letu 2010, vključno z zavezo glede odpravljanja revščine in socialne izključenosti, pa tudi glede priprave novega pakta o socialnem napredku, s katerim bi vzpostavili cilje in strukturo za novo socialno trajnostno in globalno pravično Evropsko unijo, ki bi morala kot ključni steber zgraditi in okrepiti odprto metodo usklajevanja na socialnem področju;
E.

ker skupna izjava enajstih držav članic, vključno z devetimi „novimi“ državami članicami, opozarja, da je Komisija sprejela načrt za prekinitev neposredne podpore za projekta TRIALOG in DEEEP v najbolj neprimernem trenutku, če upoštevamo sedanje finančne razmere v številnih „novih“ državah članicah in vpliv, ki ga te imajo na zmožnost delovanja in razvoja nevladnih organizacij, v izjavi pa je izražena tudi zaskrbljenost, da lahko pride do vrzeli v financiranju, ki bo škodovala tem projektom z izgubo kvalificiranega osebja in znanja ter že uveljavljenih mrež,
9.

poudarja, da je treba v celoti spoštovati pravice ljudi, vezanih na lokalne gozdove, vključno s pravico domorodnih ljudstev do svobodnega, predhodnega in informiranega konsenza za uporabo gozdov, ki jih običajno uporabljajo ta ljudstva; meni, da je bistvenega pomena, da se lokalne skupnosti in domorodna ljudstva smiselno in celovito vključijo v vse faze ocenjevanja, načrtovanja in izvajanja ukrepov za zmanjšanje emisij, ki so posledica krčenja gozdov in njihovega uničenja;
19.

poziva Komisijo, naj to vprašanje obravnava kot prednostno ter izvede (a) natančno oceno problema, (b) študijo izvedljivosti možnih instrumentov Skupnosti in (c) oceno učinka možnih pravnih sredstev Skupnosti za čezmejne vidike; meni, da bi morala Komisija ob tem tudi opredeliti in ustrezno utemeljiti ustrezno pravno podlago za vse predlagane instrumente Skupnosti, ki bi morali biti omejeni na čezmejne zadeve ter biti skladni z uporabo izključno nacionalnih pravnih sredstev s tega področja, in ne posegati vanje;
23.

poziva Komisijo, naj se zaradi obveznosti, ki jih je Svet sprejel septembra 2007 v zvezi s Sporazumom o trgovinskih vidikih pravic intelektualne lastnine (sporazum TRIPS) in o dostopnosti zdravil, v okviru celovitega sporazuma o gospodarskem partnerstvu ne pogaja o določbah TRIPS plus, ki so povezane s farmacevtskimi proizvodi in vplivajo na javno zdravje ter na dostop do zdravil, naj se vzdrži od zahteve za spoštovanje ali sprejetje obveznosti Pogodbe o sodelovanju na področju patentov in Pogodbe o patentnem pravu, naj ne podpre vključitve določb Direktive 2004/48/ES o izvajanju pravic intelektualne lastnine v končni sporazum o gospodarskem partnerstvu in v njegovem okviru ne uvaja pravil, kot so pravila o varstvu neizvornih zbirk podatkov;
1.

ugotavlja, da so z izvolitvijo novega predsednika v Turkmenistanu dobri izgledi za izvedbo reform na ključnih področjih; posebej pozdravlja ustanovitev Nacionalnega inštituta za demokracijo in človekove pravice; je seznanjen s postopkom revizije ustave, katere namen je okrepitev demokracije, državljanskih svoboščin in pravne države, pa tudi z revizijo volilnega zakona; pozdravlja pristop Turkmenistana k mednarodnim konvencijam, kot je drugi izbirni protokol k Mednarodnemu paktu o državljanskih in političnih pravicah, namenjen odpravi smrtne kazni, ter Konvencija o političnih pravicah žensk; pozdravlja izvedbo reform izobraževalnega sistema za izboljšanje njegove kakovosti in večjo enakost med študenti;
31.

poudarja vlogo malih in srednje velikih podjetij v razvoju podeželja in njihov prispevek h konvergenci na regionalni in lokalni ravni; poziva Komisijo, države članice ter regionalne in lokalne organe, naj dajo poudarek na krepitev konkurenčnosti, tudi s pomočjo drugim proizvodnim sektorjem, in spodbujajo podjetniški duh na podeželskih območjih, zlasti z odpravo upravnih, pravnih in načrtovalnih ovir ter s povečanjem spodbud za začetek nove podjetniške dejavnosti, pa tudi z zagotavljanjem večje podpore nekmetijskim dejavnostim in s spodbujanjem gospodarske diverzifikacije na teh območjih;
44.

naroča svojemu predsedniku, naj to resolucijo posreduje Svetu, Komisiji, vladam in parlamentom držav članic in držav AKP, Svetu ministrov AKP-EU in skupni parlamentarni skupščini AKP-EU.
D.

ker se lahko zaradi izgona človekoljubnih organizacij poveča umrljivost in obolevnost kot posledica izpada zdravstvenih storitev ter izbruha nalezljivih bolezni, kot so diareja in bolezni dihal; ker so lahko posledice izgona tudi upad precepljenosti in večja umrljivost otrok, če ne bodo imeli dostopa do terapevtskega hranjenja in pomoči v hrani,
5.

poziva kitajsko vlado, naj nemudoma in brezpogojno izpusti vse osebe, ki so bile pridržane samo zato, ker so se udeležile mirnih protestov, in posredujejo število vseh ubitih ali pogrešanih ter tistih, ki so pridržani, in navede, kakšne so obtožbe proti njim;
2.

poziva Komisijo, naj oceni vpliv obstoječih evropskih statutov družb ter zadevnih sodb Sodišča Evropskih skupnosti (npr.: „Daily Mail and General Trust“, „Sevic Systems“, „Inspire Art“, „Überseering“ in „Cartesio“) glede na udeležbo zaposlenih v odborih družb in možno odpravo zadevnih nacionalnih določb ali njihovo izogibanje;
G.

ker pa obstajajo tudi negativni vidiki za otroke, ki jih starši, zaposleni v drugi državi članici, pustijo v državi izvora, vključno s tem, da nihče ne skrbi za njihovo telesno in duševno zdravje, izpostavljeni so motnjam v duševnem zdravju zaradi depresije, nimajo prostega časa za igro in razvoj, manjkajo pri šolskem pouku ter niso udeleženi v izobraževanju in usposabljanju nasploh ter so lahko žrtve podhranjenosti in zlorab,
F.

ker so nekatere države članice od oblasti ZDA zahtevale izpustitev in vrnitev oseb, ki so bile izredno izročene in imajo državljanstvo katere od držav članic ali pa so pred tem bivale na njihovem ozemlju; ker so imeli uradniki nekaterih držav članic dostop do zapornikov v Guantanamu ali drugih centrih za pridržanje in so jih tudi zaslišali, da bi preverili obtožnice, ki so jih proti njim vložile ameriške oblasti, ter s tem upravičili obstoj tovrstnih objektov za pridržanje,
39.

poziva države članice, naj pri izvajanju pravice do prostega gibanja državljanom Unije in njihovim družinskim članom ne nalagajo neupravičenih upravnih obremenitev, če niso izrecno predpisane z direktivo o prostem gibanju ter so v nasprotju s pravom Skupnosti in neupravičena ovira pri uveljavljanju svoboščine, ki jo neposredno dodeljuje Pogodba ES, neupoštevaje potek upravnih postopkov; opozarja države članice, da so dolžne sprožiti upravne postopke, ki so vezani na uveljavljanje pravice do prostega gibanja;
2.

poziva Komisijo in države članice, naj sprejmejo potrebne ukrepe, ki bodo pripomogli k ponovnemu oddajanju NTDTV na Kitajskem, in podprejo dostop do necenzuriranih informacij za milijone kitajskih državljanov;
66.

poziva Komisijo in države članice, naj s primerno politično in finančno podporo zagotovijo razvoj evropskih MSP na področju modernizacije ter usposabljanja vodilnega osebja in delavcev; močno poudarja pomen stalnega usposabljanja upravljavcev MSP in ustvarjanja ugodnih pogojev za takšno usposabljanje; meni, da mora Evropska unija v celoti zavarovati dediščino znanja, tradicije in izkušenj, ki so jo MSP zgradila in do zdaj koristno uporabila;
1.

poziva Svet in Komisijo, naj: — razvijeta strategijo Skupnosti za fibromialgijo, da bi se to stanje priznalo kot bolezen; — pomagata dvigniti osveščenost o tem stanju in olajšati dostop do informacij zdravstvenim delavcem in bolnikom tako, da podpreta EU in nacionalne kampanje osveščanja; — spodbudita države članice, da izboljšajo dostopnost do diagnostike in zdravljenja; — olajšata raziskave na področju fibromialgije prek delovnih programov v okviru Sedmega okvirnega programa za raziskave in tehnoločki razvoj in prihodnjih raziskovalnih programov; — olajšata razvoj programov za zbiranje podatkov o fibromialgiji;
27.

zaveda se, da bi volitve v Sudanu morale biti v letu 2009, vendar ugotavlja, da zakoni, ki omejujejo svobodo izražanja in organiziranosti za posameznike, politične stranke in medije in ki so v nasprotju s splošnim mirovnim sporazumom in začasno sudansko ustavo, še niso bili spremenjeni ter še ni bila ustanovljena nacionalna komisija za človekove pravice; poudarja, da je nujno treba razveljaviti te zakone in jih nadomestiti z zakonodajo, ki bo v skladu s splošnim mirovnim sporazumom in začasno ustavo, ter ustanoviti komisijo za človekove pravice, da se ustvarijo primerni pogoji za svobodne in poštene volitve;
29.

poudarja, da porazdelitev celotnega dovoljenega ulova po flotah in ribolovnih orodjih, ob spoštovanju načela relativne stabilnosti, sodi v izključno pristojnost vsake države članice; meni, da bi porazdelitev kvot v vsaki državi članici morala upoštevati vrsto orodja (vlečne mreže in drugo) in njihov ulov;
35.

meni, da bi morale evropske mreže za izmenjavo dobrih praks razširiti delovanje na področju upravljanja in partnerstev, bolj poudariti politične in strateške izkušnje iz prejšnjih programskih ciklusov in zagotoviti javni dostop do izmenjave izkušenj v vseh jezikih EU ter s tem pomagati zagotavljati, da se bodo dobre prakse dejansko izvajale;
E.

ker osnutek ukrepa ni bil dopolnjen z oceno učinka na temeljne pravice, kot je to predvideno v Sporočilu Komisije z dne 27. aprila 2005 o spoštovanju Listine o temeljnih pravicah v zakonodajnih predlogih Komisije (KOM(2005)0172); ker se Komisija ni posvetovala niti z Evropskim nadzornikom za varstvo podatkov, kot je predvideno v členu 28(2) Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (2), niti z delovno skupino iz člena 29 niti z Agencijo za temeljne pravice; ker tudi poizvedbe o tem, ali bi tovrstne naprave lahko škodovale zdravju potnikov, niso bile opravljene,
23.

pozdravlja prizadevanja indijske vlade in civilne družbe pri reševanju in evakuiranju, usklajevanju in razdeljevanju hrane ter upravljanju humanitarnih taborišč; poudarja, da mora biti zagotovitev zavetja in sanitarne vode ključna prednostna naloga pri stabilizaciji javnega zdravja; se zavzema za globlje mednarodno sodelovanje z Indijo, da bi se podprlo nujno izvajanje ukrepov za prilagajanje na podnebne spremembe, saj je čedalje več naravnih nesreč in nesreč, ki jih povzroča človek, kot so poplave, zaradi česar je treba pospešiti preventivne in sanacijske ukrepe;
40.

opozarja Komisijo in države članice na člen 3 Konvencije Združenih narodov o otrokovih pravicah, ki poziva zakonodajne organe, naj najprej zaščitijo interese otrok, ena od možnosti za to pa je, da zagotovijo porodniški in starševski dopust, varovanje zdravja in dostop do zdravstvenih storitev v času porodniškega dopusta, pri čemer naj zlasti upoštevajo učinek materine prisotnosti in ljubezni ter dojenja na duševni in telesni razvoj dojenčka;
27.

obžaluje, da se pri sedanji oceni vpliva stroškov in koristi dokumenta „20 20 do leta 2020, Priložnost Evrope glede podnebnih sprememb“ (KOM(2008)0030) upoštevajo le koristi za zdravje pri zmanjšanju onesnaženosti zraka zaradi 20-odstotnega zmanjšanja emisij toplogrednih plinov do leta 2020; poziva Komisijo, naj zagotovi, da se nujno preverijo (stranske) dodatne koristi različnih prizadevanj za zdravje v skladu s priporočili Mednarodnega odbora za podnebne spremembe za zmanjšanje domačih emisij toplogrednih plinov za 25 % do 40 % in morda za 50 % ali več do leta 2020, pri čemer se te koristi vključijo v oceno vpliva, ki jo pripravi Komisija;
G.

ker skupine za človekove pravice poročajo, da so od 20. maja 2008 burmanske oblasti povečale svoja prizadevanja, da bi z začasnih zavetišč, kot so šole in samostani, odstranile osebe, ki so preživele ciklon, in jih prisilile, da se vrnejo na domove, čeprav so podrti;
33.

pozdravlja napredek, ki ga je Afganistan dosegel pri zastopanosti žensk v politiki; izraža solidarnost vsem ženskam, ki se v državi borijo za varstvo svojih pravic in si prizadevajo zanje; ostaja zaskrbljen zaradi ogromnih razlik v dohodkih med moškimi in ženskami, zelo nizke stopnje pismenosti žensk, krivic, katerih žrtve so ženske in dekleta, utemeljene pa so na kulturnih običajih, in sicer onemogočanje dostopa ženskam do osnovnih storitev, kot sta zdravstveno varstvo in izobraževanje, do česar prihaja v družinah in skupnostih, ter pomanjkanja zaposlitvenih priložnosti in visoka stopnja družinskega nasilja in diskriminacije; poudarja, da je treba v zakonsko in politično reformo nujno vključiti ukrepe za varstvo pravic žensk; poziva Svet in Komisijo, naj dejavno podpreta takšno pobudo ter namenita sredstva za ukrepe, kot so aktivni ukrepi za vpis deklic v šole in zaposlovanje učiteljic, ki bodo Afganistanu pomagali pri izboljševanju sposobnosti varstva pravic žensk, deklet in otrok, ker so tudi otroci žrtve družinskega nasilja, spolnega izkoriščanja na podlagi kulturnih običajev ter izkoriščevalskega dela in trgovanja z ljudmi; nadalje poziva k posebnim ukrepom za obravnavanje težav, s katerimi se soočajo afganistanske ženske na področju zdravja in izobraževanja;
I.

ker se je po navedbah študije razvojnega programa Združenih narodov polovica staršev albinov ob njihovem rojstvu počutila ponižane; ker so albinke diskriminirane s strani drugih žensk in ker so tudi ženske, ki rodijo otroka albina, pogosto zasmehovane ali zapuščene in so diskriminirane pri delu; ker po poročilih okrog dve tretjini staršev pravi, da so specifični zdravstveni posegi za otroke albine dragi, in ker polovica staršev pravi, da imajo njihovi otroci resne težave z vidom; ker pa kljub temu 83 % staršev albinov pravi, da so njihovi otroci v šoli enako uspešni kot drugi otroci,
28.

pozdravlja posvetovanje med Komisijo in socialnimi partnerji, katerega cilj je izboljšati zakonodajni in nezakonodajni okvir za uskladitev poklicnega, družinskega in zasebnega življenja; se veseli analize tega posvetovanja ter predlogov, ki bodo sledili, zlasti v zvezi s porodniškim dopustom in njegovo vključitvijo v izračun skupnega delovnega časa, starševskim, očetovskim in posvojiteljskim dopustom ter dopustom za skrb za vzdrževane osebe; poleg tega meni, da je mogoče okvirni sporazum o starševskem dopustu izboljšati, tako da se vzpostavijo ukrepi za spodbujanje očetov h koriščenju starševskega dopusta, okrepijo pravice delavcev, ki se odločijo za starševski dopust, in se zagotovi prožnejši sistem v zvezi z dopusti s povečanjem trajanja starševskega dopusta in nadomestil zanj;
2.

poziva Komisijo, naj predstavi natančen in pregleden načrt o tem, kako bo organiziran in usklajen postopek izbiranja, ki bo pripeljal do dokumenta Komisije, zlasti, kar zadeva vse sodelujoče generalne direktorate;